Palio, Lalín

Santa Baia de Palio é unha antiga parroquia do concello de Lalín, na comarca do Deza. Segundo o IGE en 2013 tiña 63 habitantes (30 homes e 33 mulleres) distribuídos en 2 entidades de poboación, o que supón unha diminución respecto ao ano 2004 cando tiña 79 habitantes.

 Xentilicio 
O seu xentilicio é palouco/a.

Historia
Santa Baia de Palio foi parroquia ata o plan de arranxo da diocese lucense de 1890, cando foi suprimida e integrada nas de San Xiao de Rodís e Santiago de Cercio. Con todo, en 2018 o goberno lalinés seguía a contar Palio como parroquia a nivel organizativo municipal, así como desde o punto de vista social, posuíndo deste xeito o seu correspondente alcalde de barrio.

Estaba formada polos lugares de Santa Baia, Palio de Abaixo, Palio de Arriba e parte do de Xirón.

 Patrimonio 
A igrexa de Santa Baia de Palio é protorrománica. Presenta o aspecto dos primitivos templos visigóticos rurais, pero con elementos do incipiente románico: nave reducida, ábsida rectangular e dúas portas (a principal con tímpano oval e a lateral rectangular).

A casa-torre de Palio, fundada no século XVII polo capitán Diego Arias de Somoza, conserva un torreón de dúas plantas, as gárgolas dunha desaparecida cheminea e un pequeno escudo coas armas dos Deza, Varela e Arias.

 Galería de imaxes 

 Notas 

 Lugares e parroquias 

 Lugares de Palio 

 Parroquias de Lalín 

 Véxase tamén 
 Outros artigos 
 Lugares de Lalín

 Ligazóns externas 
 Palio na web do concello de Lalín

Categoría:Antigas parroquias de Lalín
Categoría:Parroquias galegas desaparecidas